CELEX: 62013TN0074
Language: lt
Date: 2013-02-07 00:00:00
Title: Byla T-74/13: 2013 m. vasario 7 d. pareikštas ieškinys byloje Al-Tabbaa prieš Tarybą

23.3.2013   
            
            
               LT
            
            
               Europos Sąjungos oficialusis leidinys
            
            
               C 86/28
            
         2013 m. vasario 7 d. pareikštas ieškinys byloje Al-Tabbaa prieš Tarybą
   
   (Byla T-74/13)
   2013/C 86/47
   Proceso kalba: anglų
   
      Šalys
   
   
      Ieškovas: Mazen Al-Tabbaa (Beirutas, Libanas), atstovaujamas baristerio M. Lester ir solisitoriaus G. Martin
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2012 m. lapkričio 29 d. Tarybos sprendimą 2012/739/BUSP dėl ribojamųjų priemonių Sirijai ir kuriuo panaikinamas Sprendimas 2011/782/BUSP (OL L 330, 2012, p. 21), kiek jis susijęs su ieškovu,
            
         
               —
            
            
               panaikinti 2012 m. lapkričio 29 d. Tarybos įgyvendinimo reglamentą (ES) Nr. 1117/2012, kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis (OL L 330, 2012, p. 9), kiek jis susijęs su ieškovu, ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi keturiais pagrindais.
   
               1.
            
            
               Pirmasis ieškinio pagrindas susijęs su tuo, kad atsakovė padarė akivaizdžią faktinių aplinkybių ir vertinimo klaidą, nuspręsdama taikyti šias ribojamąsias priemones ieškovui ir manydama, kad tenkinami tam tikri įtraukimo į sąrašą kriterijai.
            
         
               2.
            
            
               Antrasis ieškinio pagrindas susijęs su tuo, kad atsakovė nenurodė ieškovui pakankamų ar tinkamų priežasčių, dėl kurių jam taikomos ginčijamos priemonės.
            
         
               3.
            
            
               Trečiasis ieškinio pagrindas susijęs su tuo, kad atsakovė pažeidė pagrindinę ieškovo teisę į gynybą ir teisę į veiksmingą teisminę gynybą.
            
         
               4.
            
            
               Ketvirtasis ieškinio pagrindas susijęs su tuo, kad atsakovė nepateisinamai arba neproporcingai pažeidė pagrindines ieškovo teises, visų pirma jo teisę į nuosavybę, teisę užsiimti verslu, teisę į reputaciją bei teisę į privatų ir šeimos gyvenimą.